เรื่องร้องเรียน (ถนน) วันที่ 2022-07-01 00:49:17 — แขวงแสมดำ เขตบางขุนเทียน กรุงเทพมหานคร
แจ้งปัญหาเดิมที่ยังไม่ได้รับการแก้ไข เนื่องจากพ่อค้ายังคงทำพฤติกรรมซ้ำเดิมอยู่เกิดเป็นปัญหาเรื้อรังที่เกิดขึ้นมายาวนานมากกว่า 5 ปี คือปัญหามลพิษทางอากาศที่เกิดจากควันปิ้งไก่ ของผู้ขาย 2 เจ้า ที่อยู่ในซอยที่พักอาศัยบ้านใกล้เรือนเคียง ส่งผลต่อการใช้ชีวิตประจำวัน และส่งผลต่อสุขภาพกายและสุขภาพจิตของคนในครอบครัวเป็นอย่างมาก โดยทางเราได้มีการพูดคุยบอกกล่าวด้วยวาจา จากนั้นไม่เป็นผล จึงได้ดำเนินการแจ้งกรมควบคุมมลพิษ แต่ก็ไม่สามารถแก้ไขปัญหาที่เกิดขึ้นดังกล่าวได้จนเวลาได้ผ่านล่วงเลยมาหลายปี เริ่มส่งผลต่อสุขภาพมีอาการภูมิแพ้ ซึ่งเกิดจากควันฝุ่นของการปิ้งไก่ของทั้ง 2 เจ้า ติดตามเสื้อผ้าที่นำไปตาก และส่งผลให้ภายในบ้านมีฝุ่นจำนวนมากเกิดขึ้นจากการเผาไหม้จนเกิดมลพิษทางอากาศที่ไม่ดี ตื่นเช้ามาเปิดประตูบ้านมาคือมีแต่ควันและฝุ่นจำนวนมาก ไม่สามารถทำกิจกรรม หรือตากผ้าหน้าบ้านของตัวเองได้เลย จึงใคร่รบกวนทีมคุณชัชชาติ ประสานงานต่อให้กับหน่วยงานที่เกี่ยวข้องเพื่อเร่งดำเนินการแก้ไขปัญหาดังกล่าวที่เกิดขึ้นมายาวนานให้หมดไป เนื่องจากเป็นเขตที่อยู่ ที่พักอาศัย ควรเป็นที่ปลอดมลพิษ ยังคงเน้นย้ำรบกวนให้เจ้าหน้าที่เข้มงวดกวดขันเพื่อไม่ให้เกิดพฤติกรรมซ้ำเดิมของกลุ่มคนเหล่านี้เกิดขึ้นอีก เนื่องจากภายหลังจากเจ้าหน้าที่เข้าตรวจสอบลงพื้นที่ ภายในอาทิตย์เดียวพฤติกรรมเดิมก็กลับมาอีกครั้ง นั่นหมายความว่าเหล่าบรรดาพ่อค้าแม่ค้าทั้ง 2 เจ้า ก็ไม่ได้รู้สึกตัวว่าจะต้องมีการปรับปรุงแก้ไขแต่อย่างใด